Тэстам для любога пастаноўшчыка чэхаўскай “Чайкі” з’яўляецца адказ на пытанне – пра што напісаў сваю п’есу Трэплеў. А п’еса маладога аўтара была напісаная пра тое, што ў чарговы раз наша цывілізацыя павінна знікнуць разам з усім жывым на планеце. Аднак людзі, якія жывуць у гэтым крохкім свеце, працягваюць цешыць сваё Эга, нібы тая зямля – вечная. Здаецца, адзіным “станоўчым” персанажам п’есы ёсць прыгожае Возера, на беразе якога адбываецца бясконцае блазнаванне чэхаўскіх герояў.